***Csongrád Város Polgármesterétől***  „**M”**

***Száma***: Szo/167-2/2021

*Témafelelős*: Vinczéné Dudás Katalin

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

***Tárgy***: *6640 Csongrád, Zöldkert u. 2. fsz. 2. sz. alatti önkormányzati tulajdonú honvédségi bérlőkijelölési jogú lakás bérlőkijelölési jogának átvétele*

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a **települési önkormányzat képviselő-testületének feladat-és hatáskörét a polgármester gyakorolja**.

Mindezekre figyelemmel, az alábbi döntésre teszek javaslatot:

A Magyar Honvédség Szentesi Helyőrségparancsnoka 2021. január 06. napján keltezett 378-4/2021.Nyt. számú levelében tájékoztatta Csongrád Város Polgármesterét, hogy az évek óta üresen álló 6640 Csongrád, Zöldkert u. 2. fsz. 2. sz. alatti önkormányzati tulajdonú honvédségi bérlőkijelölési jogú lakásra a jövőben nem tartanak igényt, annak bérlőkijelölési jogáról lemondanak az Önkormányzatunk részére, amennyiben igényt tartunk rá.

A Szentesi Helyőrségparancsnokság ajánlatát megköszönve a 6640 Csongrád, Zöldkert u. 2. fsz. 2. sz. alatti önkormányzati tulajdonú honvédségi bérlőkijelölési jogú lakás bérlőkijelölési jogának átvételét elfogadom.

Csongrád, 2021. január 14.

Bedő Tamás

polgármester

**Csongrád Városi Önkormányzat**

**Képviselő-testületének**

**1/2021 (I.14.) önkormányzati**

**Szo/167-3/2021**

**Határozata**

A **Kormány** a veszélyhelyzet kihirdetéséről szóló 478/2020.(XI. 3.)Korm. rendelet értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére **veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

*Csongrád Városi Önkormányzat nevében a 6640 Csongrád, Zöldkert u. 2. fsz. 2. sz. alatti önkormányzati tulajdonú honvédségi bérlőkijelölési jogú lakás bérlőkijelölési jogának átvételét elfogadom.*

*Megköszönjük a Magyar Honvédség Szentesi Helyőrségparancsnokságának, hogy ezen lakás bérlő kijelölési jogáról lemondott.*

*Megkeresem a Magyar Honvédség Szentesi Helyőrségparancsnokságát a további intézkedések megtétele érdekében.*

*Felelős*: Bedő Tamás polgármester

*Határidő:* azonnal

Erről jegyzőkönyvi kivonaton értesítést kap:

1. Képviselő-testület tagjai

2. Szociális és Lakásügyi Iroda és általa

3. Magyar Honvédség Helyőrségparancsnokság Szentes

Csongrád, 2021. január 14.

Bedő Tamás

polgármester